पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित मरीजों की संख्या लगातार बढ़ती जा रही है। गंभीर संक्रमित मरीज प्रतिदिन अस्पताल में भर्ती हो रहे हैं। जिला अस्पताल के बेड फुल हो चुके हैं। अस्पताल के पास की बिल्डिग बालिका छात्रावास में बेड लगाये गये हैं। मानव संसाधनों की कमी के चलते अस्पताल से बालिका छात्रावास ऑक्सजीन सिलेंडर सहित अन्य उपकरणों को लाने ले जाने में दिक्कत हो रही थी। राजस्व मंत्री हरीश चौधरी ने तत्काल लाइट से चार्ज होने वाली ई-रिक्शा अस्पताल प्रशासन को भेंट किया।
अस्पताल में बेड फुल होने कारण प्रशासन एवं अस्पताल प्रशासन ने बालिका छात्रावास, शारदा छात्रावाास को अधिग्रहण कर बेड लगाये गये हैं। अस्पताल से इन कोविंड सेंटर की दूरी करीब 400-700 मीटर की है। आज भास्कर ने मरीजों के परिजनों को 90 किलो के ऑक्सीजन सिलेंडर कंधे पर ले जाने की खबर प्रकाशित की थी। उसके बाद प्रशासन हरकत में आया। राजस्व मंत्री हरीश चौधरी ने कहा कि हमारे पास सीमित संसाधन हैं। उसके बावजूद भी हमारे डॉक्टर एवं स्वास्थ्यकर्मी 18-18 घंटे ड़़यूटी कर रहे हैं। मुझे यह अवगत करवाया गया था कि अस्पताल में ई-रिक्शा मिल जाये तो ऑक्सीजन सिलेंडर सहित उपकरणों को आराम लाया ले जाया जा सके।
राजस्व मंत्री हरीश चौधरी ने गुरुवार देर शाम अस्पताल प्रशासन को ई-रिक्शा भेंट किया। इस दौरान विधायक मेवाराम जैन, मेडिकल कॉलेज प्राचार्य डॉ आर के आसेरी, पीएमओ डॉ बी एल मंसूरिया सहित मेडिकल स्टॉफ मौजूद रहे।
ऑक्सीजन बैंक स्थापित
राजस्व मंत्री चौधरी एवं बाड़मेर विधायक मेवाराम जैन ने भारतीय जैन संघटन बाड़मेर द्वारा स्थापित ऑक्सीजन बैंक का उद्धघाटन किया। उन्होनें भामाशाह मोतीलाल ओसवाल फाउंडेशन एवं अन्य सहयोगी व्यक्तियों का हौसला बढ़ाया। गौरतलब है कि इस बैंक में ऑक्सीजन कॉन्सन्ट्रेटर मशीनें उपलब्ध रहेंगी, जिन्हें जरूरतमंदों को घर पर ही ऑक्सीजन आपूर्ति के लिए उपलब्ध कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva awa_Deva hin_Deva zho_Hant eng_Latn